钦定古今图书集成/明伦汇编/氏族典/第244卷 > 张大年
## 钦定古今图书集成/明伦汇编/氏族典/第244卷 > 张大年

按《万姓统谱》：“大年，浦城人。政和中第进士，知萍乡县。
时金人入江浙，群盗猬起，萍乡为江湖要会，日阅民
伍，教以兵法，声闻四境，盗不敢入。广西帅周因辟为
经略司干官。会营道蛮獠恃险为逆，帅司以兵属大
年，遂分据要害，持久以待之，贼果以饥溃，海寇陈韬
等出没为两广患。帅司复奏大年通判琼州讨之。贼”
闻其威略，率众来降，加秩二等。卒道州。